જ્યારે અક્ષય કુમાર મુંબઈ પરત ફર્યાં, ત્યારે તેમણે માર્શલ આર્ટ્સ શીખવવાનું શરૂ કર્યું. તેમના એક વિદ્યાર્થીએ તેમને મૉડેલિંગ કરવાની સલાહ આપી. પછી અક્ષયે ટીચિંગ જૉબ કરતા કંઇક વધુ કમાવવાની શરુઆત કરી. એક સવારે અક્ષયને એડ-શૂટ માટે બૅંગલુરૂ જવાનુ હતું, પરંતુ તેઓ ફ્લાઇટ ચુકી ગયાં. અક્કી નિરાશ થઈ ગયાં અને પોતાના પોર્ટફોલિયો સાથે એક ફિલ્મ સ્ટુડિયો પહોંચી ગયાં. કિસ્મત ચમકી અને અક્ષયને નિર્માતા પ્રમોદ ચક્રવર્તીએ દીદાર ફિલ્મમાં લીડ રોલ માટે સાઇન કરી લીધાં.